**Vzorec d.o.o., zastopstvo pri prodaji pohištva, d.o.o.**

**…………….**

**10000 LJubljana**

**Markus Veličanski**

**Smrtnikova 97**

**1000 Ljubljana**

Na podlagi 1. odst. 82. čl., 1. alineje 1. odst. in 2. odst. 89. čl. Zakona o delovnih razmerjih (Uradni list RS št. 21/13, v nadaljevanju ZDR-1) delodajalec Vzorec d.o.o., zastopstvo pri prodaji pohištva, d.o.o., ……………., ki ga zastopa direktor ……………..  , matična št. ………………, ID št.: ……………….., podaja naslednjo

**REDNO ODPOVED POGODBE O ZAPOSLITVI**

**IZ POSLOVNIH RAZLOGOV**

1. **Delavcu Markusu Veličanskem, EMŠO: ……………, davčna številka: ………, s stalnim bivališčem ……….. Ljubljana, zaposlenem na delovnem mestu »monter« se na podlagi pogodbe o zaposlitvi z dne 1. 3. 2014 redno odpoveduje pogodba o zaposlitvi iz poslovnih razlogov, in sicer zaradi ekonomskih, organizacijskih, tehnoloških ter strukturnih razlogov na strani delodajalca.**
2. **V skladu s 94. členom ZDR-1 preneha delavcu delovno razmerje s potekom 30-dnevnega odpovednega roka, ki začne teči naslednji dan po vročitvi odpovedi delavcu.**
3. **Delavcu ob prenehanju delovnega razmerja pripada odpravnina v višini 1/5 njegove povprečne mesečne plače v zadnjih treh mesecih pred odpovedjo za vsako leto dela pri delodajalcu.**
4. **Delavcu v času trajanja odpovednega roka pripada za iskanje nove zaposlitve pravica do plačane odsotnosti z dela 2 uri na teden.**
5. **Delavec ima pravico do odsotnosti z dela najmanj en dan na teden za vključevanje v ukrepe na področju trga dela v skladu s predpisi o urejanju trga dela.**
6. **Delavec lahko uveljavlja pravice iz naslova zavarovanja za primer brezposelnosti, če se najkasneje v roku 30 dni po prenehanju delovnega razmerja prijavi pristojni službi zavoda za zaposlovanja. Če se delavec ne prijavi v evidenco iskalcev zaposlitve pri pristojni službi zavoda za zaposlovanje najkasneje v treh delovnih dneh po vročeni odpovedi osebno ali po elektronski poti, se morebitno denarno nadomestilo prve tri mesece izplačuje v višini 60 odstotkov od osnove.**

**OBRAZLOŽITEV:**

Delavec Markus Veličanski je pri delodajalcu zaposlen na delovnem mestu »monter«, in sicer na podlagi pogodbe o zaposlitvi z dne 1. 3. 2014. Delodajalec ugotavlja, da je zaradi poslovnega razloga prenehala potreba po delu delavca, zaradi česar mu podaja redno odpoved pogodbe o zaposlitvi iz poslovnega razloga po 1. alineji 1. odst. 89. čl. ZDR-1.

Zaradi reorganizacije in prestrukturiranja poslovanja ter posledično drugačne organizacije poslovanja in zaradi zmanjšanega prometa, naročil ter dela pri delodajalcu je prenehala potreba po delu delavca na delovnem mestu monter pod pogoji, določenimi v pogodbi o zaposlitvi delavca. Pri delodajalcu zaradi ekonomskih in posledičnih organizacijskih razlogov delo delavca na delovnem mestu monter ni več potrebno. Delodajalec je zaradi nastalih poslovnih sprememb že odpovedal pogodbe o zaposlitvi posameznim delavcem, delo pa reorganiziral med ostale zaposlene delavce. Z enakimi ukrepi pa je prisiljen nadaljevati. Zaradi znižanja prometa oziroma obsega dela je bil takšen ukrep potreben. Delodajalec je povzel vse možne ukrepe za zagotovitev in ohranitev delovnega mesta oz. dela delavca, vendar žal neuspešno. Delodajalec je preveril možnosti za zaposlitev delavca pod spremenjenimi pogoji, in sicer na drugih delih znotraj dejavnosti delodajalca. Zaradi ekonomskih, organizacijskih, tehnoloških in strukturnih razlogov na strani delodajalca delavca ni mogoče prerazporediti na drugo delovno mesto niti ga dokvalificirati ali prekvalificirati za drugo delo. Povečanja obsega dela za zdaj ni mogoče pričakovati, zato je takšen ukrep nujen. Zaradi ugotovljenih ekonomskih, finančnih, tehnoloških, strukturnih in organizacijskih razlogov delodajalec delavcu podaja redno odpoved pogodbe o zaposlitvi iz poslovnega razloga.

Zaradi zgoraj navedenih resnih in utemeljenih razlogov nadaljevanje delovnega razmerja pod pogoji, ki so določeni v pogodbi o zaposlitvi, ni več možno. Iz zgoraj navedenih utemeljenih in resnih razlogov je delodajalcu tako kot skrajni ukrep ostala odpoved pogodbe o zaposlitvi iz poslovnega razloga po 1. alineji 1. odstavka 89. člena ZDR-1.

Delavec je bil pri delodajalcu zaposlen od 1. 3. 2014. Na podlagi 94. čl. ZDR-1 znaša odpovedni rok 32 dni in začne teči naslednji dan po vročitvi odpovedi.

V skladu s 108. čl. ZDR-1 delavcu pripada glede na izpolnjeno delovno dobo pri delodajalcu odpravnina v višini 1/5 njegove povprečne mesečne plače, ki jo je delavec prejemal v zadnjih treh mesecih pred odpovedjo, in sicer za vsako leto dela pri delodajalcu. Osnovo predstavlja povprečno mesečna plača, ki jo je prejel delavec ali ki bi jo prejel delavec, če bi delal, v zadnjih treh mesecih pred odpovedjo.

Ker delodajalec delavcu ob podani redni odpovedi pogodbe o zaposlitvi iz poslovnih razlogov ne more ponuditi sklenitve nove pogodbe o zaposlitvi, bo ob začetku teka odpovednega roka obvestil Zavod RS za zaposlovanje o odpovedi pogodbe o zaposlitvi delavcu. Iz tega razloga ima delavec v skladu s 97. čl. ZDR-1 pravico do odsotnosti z dela najmanj en dan na teden za vključevanje v ukrepe na področju trga dela v skladu s predpisi o urejanju trga dela. Za čas takšne odsotnosti z dela je delavec upravičen do izplačila nadomestila plače v višini 70 % osnove iz 7. odst. 137. čl. ZDR-1. Osnova glede na navedeno določbo ZDR-1 predstavlja nadomestilo plače v višini delavčeve povprečne mesečne plače za polni delovni čas iz zadnjih treh mesecev oziroma iz obdobja dela v zadnjih treh mesecih pred začetkom odsotnosti.

**OPOZORILO NA PRAVICE IZ ZAVAROVANJA ZA PRIMER BREZPOSELNOSTI:**

Delavec se po prenehanju pogodbe o zaposlitvi lahko prijavi kot brezposelna oseba na pristojnem Zavodu RS za zaposlovanje, kjer lahko uveljavlja pravice iz naslova zavarovanja za primer brezposelnosti. Delavec lahko pri pristojnem Zavodu RS za zaposlovanje uveljavlja denarno nadomestilo, če se prijavi pri zavodu in vloži zahtevo za uveljavitev pravice do denarnega nadomestila v 30 dneh po prenehanju delovnega razmerja.

**OPOZORILO O OBVEZNOSTI PRIJAVE V EVIDENCO ISKALCEV ZAPOSLITVE:**

Delavec, ki mu je bila pogodba o zaposlitvi odpovedana iz poslovnega razloga in mu delodajalec ni ponudil sklenitve nove pogodbe o zaposlitvi po določbah zakona, ki ureja delovna razmerja, se mora najkasneje v treh delovnih dneh po vročeni odpovedi prijaviti v evidenco iskalcev zaposlitve osebno ali po elektronski poti. Če se delavec ne prijavi v navedenem roku v evidenco iskalcev zaposlitve, se denarno nadomestilo za brezposelnost prve tri mesece izplačuje v višini 60 odstotkov od osnove, vendar ne manj kot 350 evrov. Navedeno velja tudi, če delavec kljub pravočasni prijavi v evidenco iskalcev zaposlitve neupravičeno ne izpolnjuje obveznosti, dogovorjenih z zaposlitvenim načrtom.

**OPOZORILO O PRAVNEM VARSTVU:**

Zoper to redno odpoved ni pritožbe, je pa dovoljeno sodno varstvo pred krajevno pristojnim delovnim sodiščem, in sicer ga lahko delavec uveljavlja v roku 30 dni od vročitve te odpovedi. Če je tožba poslana priporočeno po pošti, se šteje, da je pravočasna, če je oddana na pošti zadnji dan roka za vložitev tožbe.

Ljubljana, \_\_\_\_\_\_\_\_

Vzorec d.o.o., ………………, direktor

POTRDILO O PREJEMU:

Delavec ………………………………….. potrjujem osebno vročitev redne odpovedi pogodbe o zaposlitvi.

Datum: \_\_\_\_\_\_\_\_\_\_\_\_\_\_\_\_

Podpis: \_\_\_\_\_\_\_\_\_\_\_\_\_\_\_\_\_